
Parlamentul  României

                                            Bucureşti, 08.03.2001 








                         Nr.74/XVIII/3

A V I Z

asupra proiectului de Lege pentru aprobarea Ordonanţei de urgenţă a Guvernului nr.7/2001 privind unele măsuri pentru accelerarea şi finalizarea procesului de privatizare a societăţilor comerciale din turism


În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.7/2001 privind unele măsuri pentru accelerarea şi finalizarea procesului de privatizare a societăţilor comerciale din turism, trimis cu adresa nr.112 din 26 februarie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus, în şedinţa din 06.03.2001.

Membrii comisiei au examinat Ordonanţa de urgenţă a Guvernului nr.7/2001 supusă aprobării, expunerea de motive la proiectul de lege, avizul favorabil al Consiliului Legislativ, punctul de vedere al Ministerul Turismului, punctul de vedere al Autorităţii pentru Privatizare şi Administrarea Participaţiilor Statului, punctul de vedere al Ministerului Finanţelor Publice, şi au hotărât cu majoritate de voturi avizarea favorabilă a proiectului de lege cu amendamente admise de comisie prevăzute în anexa 1 şi amendamente respinse de comisie prevăzute în anexa 2. 



În raport de obiectul şi conţinutul său, proiectul de lege face parte din categoria legilor ordinare.

                             PREŞEDINTE,                                    SECRETAR,

                               István Antal                                      Aurelia Vasile

Expert,

Viorela Gondoş

